CELEX: E2015P0032
Language: sk
Date: 2015-12-17 00:00:00
Title: Žaloba Dozorného úradu EZVO podaná 17. decembra 2015 proti Lichtenštajnskému kniežatstvu (Vec E-32/15)

16.6.2016   
            
            
               SK
            
            
               Úradný vestník Európskej únie
            
            
               C 216/10
            
         Žaloba Dozorného úradu EZVO podaná 17. decembra 2015 proti Lichtenštajnskému kniežatstvu
   (Vec E-32/15)
   (2016/C 216/07)
   Dozorný úrad EZVO, ktorý zastupuje Carsten Zatschler, Øyvind Bø a Marlene Lie Hakkebo, splnomocnení zástupcovia Dozorného úradu EZVO, 35 Rue Belliard, 1040 Bruxelles/Brussel, Belgique/België, podal 17. decembra 2015 na Súd EZVO žalobu proti Lichtenštajnskému kniežatstvu.
   Dozorný úrad EZVO žiada Súd EZVO, aby:
   
               1.
            
            
               vyhlásil, že Lichtenštajnské kniežatstvo nesplnilo svoje záväzky podľa aktov uvedených v bode 24f prílohy VIII k Dohode o Európskom hospodárskom priestore:
               
                           —
                        
                        
                           smernica Európskeho parlamentu a Rady 2006/126/ES z 20. decembra 2006 o vodičských preukazoch a
                        
                     
                           —
                        
                        
                           smernica Komisie 2011/94/EÚ z 28. novembra 2011, ktorou sa mení a dopĺňa smernica Európskeho parlamentu a Rady 2006/126/ES o vodičských preukazoch,
                        
                     
                           —
                        
                        
                           smernica Komisie 2012/36/EÚ z 19. novembra 2012, ktorou sa mení a dopĺňa smernica Európskeho parlamentu a Rady 2006/126/ES o vodičských preukazoch,
                        
                     v znení prispôsobenom dohode prostredníctvom protokolu 1 k tejto dohode, podľa článku 7 Dohody o EHP tým, že neprijalo opatrenia potrebné na transpozíciu uvedeného aktu v stanovenej lehote, alebo v každom prípade tým, že neinformovalo Dozorný úrad EZVO;
            
         
               2.
            
            
               nariadil Lichtenštajnskému kniežatstvu zaplatenie trov tohto konania.
            
         
      Právna a skutková podstata veci a právny základ žaloby:
   
   
               —
            
            
               Táto žaloba Dozorného úradu EZVO sa týka skutočnosti, že Lichtenštajnské kniežatstvo si nesplnilo svoju povinnosť vyhovieť najneskôr do 24. augusta 2015 odôvodnenému stanovisku Dozorného úradu EZVO vydanému 24. júna 2015, ktoré sa týka skutočnosti, že Lichtenštajnské kniežatstvo netransponovalo do svojho vnútroštátneho právneho poriadku smernicu Európskeho parlamentu a Rady 2006/126/ES z 20. decembra 2006 o vodičských preukazoch, ako aj:
               smernicu Komisie 2011/94/EÚ z 28. novembra 2011, ktorou sa mení a dopĺňa smernica Európskeho parlamentu a Rady 2006/126/ES o vodičských preukazoch a
               smernicu Komisie 2012/36/EÚ z 19. novembra 2012, ktorou sa mení a dopĺňa smernica Európskeho parlamentu a Rady 2006/126/ES o vodičských preukazoch, ako sa uvádza v bode 24f prílohy VIII k Dohode o Európskom hospodárskom priestore, v znení prispôsobenom uvedenej dohode prostredníctvom protokolu 1 k dohode (ďalej len „akt“).
            
         
               —
            
            
               Dozorný úrad EZVO tvrdí, že Lichtenštajnské kniežatstvo tým, že v stanovenej lehote neprijalo opatrenia potrebné na transpozíciu aktov, si nesplnilo svoje záväzky vyplývajúce z článku 7 Dohody o EHP.